Валери Видас
Пресичайки улицата
огледай се встрани!

chitanka.info

Раздрънкан рейс. Следработна походка.

Маршрутът — машинално — към дома.

(Покупки. Ежедневник. Двеста водка.

Игрален филм. И — ден след ден — така.)

След някаква ленива, рижа котка

поех към сянката на другата страна:

сипеше се пек немилостиво.

Тупурдия, глъчка, облак жълта прах…

Плюнах върху осовата линия,

очилата смъкнах и се спрях:

нещо вътре беше ми се свило.

— Тичай! Още! Урааа, полетя!

Вдигнах поглед: Господи, хвърчило…

И свестих се в болнична кола.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.